Sihem Bensedrine

Sihem Bensedrine (alizaliwa La Marsa, 28 Oktoba 1950) ni mwandishi wa habari na mwanaharakati wa haki za binadamu wa Tunisia. Mnamo mwaka 2005, aliheshimiwa kwa kupata Tuzo ya Oxfam Novib/PEN.

Elimu na kazi za fasihi
Bensedrine alizaliwa karibu na Tunis na alisomea katika Chuo Kikuu cha Toulouse huko Toulouse, Ufaransa kusini - mashariki mwa Bordeaux. Alipata shahada ya falsafa. Mwaka 1980, alikua mwandishi wa jarida huru Le Phare. Jarida hilo liliposimama kuchapishwa, alikua mkuu wa siasa katika Maghreb, kisha Réalités. Maghreb lilipoacha kuchapishwa kutokana na ghasia za chakula mnamo 1983, alikua mhariri mkuu wa Gazette Touristique na kuanzisha l'Hebdo Touristique. Wakati huohuo, alikuwa akisimamia gazeti la upinzani El Mawkif.

Alianzisha nyumba ya uchapishaji ya Arcs mnamo 1988 lakini ikafilisika mwaka 1992 kwa sababu ya mgogoro wa haki za binadamu. Mnamo 1998, alikua mkuu wa fasihi katika nyumba ya uchapishaji Noir sur Blanc. Mwaka huohuo, alianzisha Conseil National pour les Libertés en Tunisie (CNLT), na akawa msemaji mkuu wake. Kuanzia 1999, Bensedrine na biashara zake zililengwa na mashambulizi mengi ya polisi na mahakama ikiwa ni pamoja na unyakuzi na uharibifu wa mali na kampeni binafsi ya kumchafulia jina ambapo aliwasilishwa kama kahaba, kutokana na shughuli zake za uhuru wa vyombo vya habari na za haki za binadamu.
Sihem Bensedrine   Freedom Collection interview

 Marejeo 

Jamii:Wanaharakati wa Tunisia
Jamii:Wanawake wa Tunisia